Tegelikult me juba rääkisime Jüri Allikuga," tunnistas Jimi, kes oma aususega alati kõik ära rikub. Kuid praegu on tal kohtumine Toivo Maimetsaga. Ma mõtlen, et kuna te niikuinii peate siin ukse taga  kohtumist ootama, siis võiksite te kui ülikooli eksrektor meile tutvustada oma põhiseisukohti Eesti teaduse arendamisest. Asi on selles, et meil seisab ees terve rida kontserte Eesti teadlastele ja me peame oma sõnumit lihvima."  Nojah, minu põhiline mure on Eesti teadlaste usaldusväärsus," võttis Aaviksoo istet ja piilus oma kullisilmadega Maarja rindu. Näiteks, Lippmaa hirmutab avalikkust küll Eesti biorelvaga, küll gaasitoru plahvatusega, mis olevat viiskümmend Hiroshimat - kõik näevad ju, et see on  ilmne lollus. Pronksikriisi ajal aga naeruvääristasid sotsiaalteadlased end sellega, et väitsid eestlasi venelasi vihkavat. Ilmjärv aga eksitas Eesti avalikkust nagu olnuks Päts Vene spioon. Kõik see kahjustab kogu teaduse mainet kui lugupeetud teadlased võtavad muudkui sõna, aga jutt on täiesti ebateaduslik." Ta võttis välja oma läpaka ja hakkas enda rahustamiseks Solitaire'i laduma.